和永叔六篇 啼鳥
作者：梅堯臣
朝代：宋

paragraphs: 提胡蘆，提胡蘆，爾莫勸翁沽美酒。
公多金錢賜醇酎，名聲壓時爲不朽。
百舌子，百舌子，春泥方滑滑。
泥雖滑滑輦道平，莫學竹雞言易發。
深宮許爾來報春，便是好鳥同其羣。
清聲囀入君王耳，安用穿叢苦避人。
桃李無言何所益，畢竟有謝須紛紛。
莫以榮華長不歇，人間已見翟公門。
安不忘危誰可貴，貴時能憶困時聞。